Logos…
Basilius István, unitárius gúnyirat, 1570.
Basilius István, unitarian pamphlet, 1570.
S 288A
Az RMNy kötetében nem szerepel e nyomtatvány, aminek oka, hogy példány nem maradt fenn belőle, illetőleg nem utal egyértelmű adat létezésére. Bánfi Szilvia Károlyi Péter: Az eg igaz Istenről… című munkája alapján feltételezte a nyomtatvány meglétét. Károlyi ugyanis a következőket állítja nyomtatványában: "Most immár miért írással nem árthatnak, trágárságokat is gondolnak egynéhányan közölök, és a Logos nevével írtanak levelet a mi tisztelendő Urunknak és a Christusban szerelmetes atyánkfiának Melius Péternek, melyben nevezik Szentháromság képének, Pápának, Horridusnak, és ezt kinyomtatta Heltai Gáspár, hogy az egy ember neve alatt minket mindnyájan csúfoljanak." Az OSzK munkatársai S 288A jelzet alatt vették fel a tételt az RMNy S-tételei közé.